Vedtægter for Glumsøegnens skytteforening

§ 1

Foreningens navn er GLUMSØEGNENS SKYTTEFORENING

Stiftet d. 01.07.1882

Hjemsted: Næstved kommune

§ 2

Foreningens formål er ved idræt og anden kulturel virke, at fremme den enkeltes og fællesskabets sundhed og trivsel

§3

Foreningen er tilsluttet DGI Midt- og vestsjælland og dermed undergivet foreningens vedtægter

§ 4

1. Som aktive medlemmer kan optages børn og voksne når de vedkender sig nærværende vedtægter. Som støttemedlemmer kan optages enhver.
2. Bestyrelsen kan udelukke et medlem, når den finder grund hertil. Det udelukkede medlem kan anke kendelse på førstkommende generalforsamling.
3. Da foreningen er berettiget til at give våbenpåtegning, er foreningens bestyrelse forpligtet til at give orientering til politiet eller om fornødent, at tilbagekalde påtegningen overfor et medlem, der efter bestyrelsens skøn, af hvilken som helst årsag, ikke længere bør være indehaver at en meddelt tilladelse til våben.
4. Medlemmer med eget våben skal være aktive ved skydning. Bestyrelsen bestemmer det antal gange, der skal skydes om året, det gælder både gevær og pistol. Våbenlovens bestemmelser skal dog altid som minimum følges.

§ 5

1. Foreningen ledes af en bestyrelse bestående af formand og 6 bestyrelsesmedlemmer.
2. Formanden vælges for 1 år ad gangen, alle øvrige for 2 år.
3. Valgbar er ethvert aktivt medlem, der er fyldt 16 år.

§ 6

Foreningens kontingent fastsættes hvert år på den ordinære generalforsamling.

§ 7

1. Foreningens medlemmer og bestyrelsesmedlemmer hæfter ikke personligt for de for foreningen indgåede forpligtelser, for hvilke alene foreningen hæfter med dens respektive formue.
2. Foreningen medlemmer har ikke nogen økonomisk forpligtelse overfor foreningen ud over kontingentforpligtelsen.
3. Foreningens medlemmer har ikke krav på nogen del af foreningens formue eller udbytte af nogen art.

§ 8

1. Foreningens højeste myndighed er generalforsamlingen, der afholdes hvert år i januar kvartal og indkaldes skriftligt/annonceres i dagspressen med angivelse af dagsorden med mindst 14 dages varsel.
2. Forslag der ønskes behandlet på generalforsamlingen, skal være formanden i hænde senest 5 dage før.
3. Kun fremmødte aktive medlemmer, der er fyldt 16 år, har stemmeret.
4. På generalforsamlingen afgøres alle sager ved almindelig stemmeflertal (over halvdelen), dog kræves til udelukkelse af et medlem, samt til ændring af disse vedtægter, mindst 2/3 af de afgivne gyldige stemmer for forslaget.
5. Der føres protokol over vedtagne beslutninger.

§ 9

På den ordinære generalforsamling behandles følgende:

1. Valg af dirigent
2. Aflæggelse af beretning
3. Forelæggelse af det reviderede regnskab
4. Behandling af forslag
5. Fastsættelse af kontingent
6. Valg af: a. Formand

b. bestyrelsesmedlemmer

c. suppleanter

d. bilagskonsulenter

7. Eventuelt

§ 10

Ekstraordinær generalforsamling skal afholdes, når flertallet af bestyrelsen finder det fornødent, eller når mindst ¼ af foreningens aktive medlemmer stiller skriftligt krav herom med forslag.

Ekstraordinær generalforsamling skal afholdes senest 4 uger efter, at kravet herom er modtaget, og den skal indvarsles i lighed med ordinær generalforsamling.

§ 11

Foreningen tegnes ved underskrift af formanden, dog ved køb, salg eller pantsætning af fast ejendom samt ved optagelse af lån, af den samlede bestyrelse

§ 12

Bestyrelsen fastsætter selv sin forretningsorden.

§ 13

Vedtagelse i bestyrelsen kræver, at over halvdelen af bestyrelsen stemmer herfor.

§ 14

Der skrives referat efter hvert møde. Referatet godkendes ved efterfølgende møde, og alle referater skal forefindes i klublokaleet.

§ 15

Foreningen regnskabsår går fra 1/1 til 31/12

§ 16

1. Foreningen kan kun opløses, når 2/3 af deltagerne i 2 på hinanden følgende ekstraordinære generalforsamlinger stemmer herfor (se indkalde § 10)
2. Ophører foreningen at eksistere, eller udmelder foreningen sig af DGI Midt- og vestsjælland, skal den til denne aflevere samtlige derfra modtagne ejendele samt for skyttegruppens vedkommende kartoteker over registreringspligtige våben.
3. Udover det i stk. 2 nævnte tilfalder foreningens formue idræts- og ungdomsarbejdet i Næstved kommune.

Senest ændret ved generalforsamlingen den 18. marts 2019

Dirigent og nyvalgt formand